Castro Daire

Castro Daire estas urbo de Portugalio, situanta en la nordokcidento de la Distrikto Viseu, Centra regiono kaj la subregiono Viseu Dão-Lafões. Ĝi havas ĉirkaŭ 4 600 loĝantojn (2021).

Ĝi estas sidejo de la municipo Castro Daire, kiu havas totalan areon de 379,04 km², kaj 13 736 loĝantojn (2021), subdividita en 16 fregezioj. La municipa teritorio limas norde kun Cinfães, Resende, Lamego kaj Tarouca, oriente kun Vila Nova de Paiva, sude kun Viseu, sudokcidente kun São Pedro do Sul kaj okcidente kun Arouca. La teritorio estas trapasata de la rivero Paiva, dum la sidejo mem estas ĉe la rivero kaj apud la aŭtoŝoseo A-24 kiu ligas kun Lamego norde kaj Viseo sude.

 Historio 
eta|maldekstre|280ra|Preĝejo de Castro Daire.
Prahistorian loĝadon atestas monumentaj megalitoj troviĝantaj en la municipo. El la romia epoko estas disaj restaĵoj.

Elstaras la arkitekturo de la 17-a kaj 18-a jarcentoj, videbla ĉefe en la senjordomegoj.

La areo de Castro Daire estis konkerita el islamanoj inter 1058 kaj 1064, kiuj estis respektive, la jaroj de la konkeroj de Viseu kaj de Koimbro. Post la fondo de la Reĝlando Portugalio (en 1143), ekis administracia organizado, per kreado de municipoj.

En la unua duono de la 20-a jarcento la loĝantaro estis stabila kaj atingis pli ol 26 000 loĝantojn en 1950, sed poste malpliiĝis iomete pro elmigrado ĝis nunaj 13 000 loĝantoj, tio estas oni perdis duonon.

Nuntempe restas iom da agrikulturo, dum estas malgranda industrio de ŝtonminado (granito), ligno, komerco ktp.

 Submunicipoj 
Castro Daire havas la jenajn fregeziojn:
eta|maldekstre|Fregezioj de la municipo Castro Daire.

 Almofala
 Cabril
 Castro Daire
 Cujó
 Gosende
 Mamouros, Alva e Ribolhos
 Mezio e Moura Morta
 Mões
 Moledo
 Monteiras
 Parada de Ester e Ester
 Pepim
 Picão e Ermida
 Pinheiro
 Reriz e Gafanhão
 São Joaninho

 Vidindaĵoj 
En pluraj loĝlokoj estas interesaj preĝejoj kaj kapeloj, kun gravaj pentraĵoj kaj valoraj liturgiaj juveloj; krome estas ankaŭ nobelaj domegoj ĉefe el la 18a jarcento.
 Preĝejo de Nossa Senhora da Conceição, Nacia Monumento en Ermida
 Pilorio de Alva
 Kastrumo de Cabeço dos Mouros en Cabril
 Kapeloj de Carrancas kaj de Sankta Sebastiano; domego Casa da Cerca; kaj Preĝejo de Castro Daire
 Dom-Muzeo Maria da Fontinha, en Gafanhão
 Pilorioj de Mões, Campo Benfeito, Rossão kaj Castro Daire
 Surskribaĵo de Penedo de Lamas
 Ruinoj de la Murego de Portas de Montemuro
 Preĝejo de Ester
 Rivera banejo de Folgosa
 Banloko Termas do Carvalhal

 Bildoj 

 Referencoj 

 Eksteraj ligiloj 

 Birdobservado en Serra de Montemuro
 Fotoj de Castro Daire
 oficiala retejo de lernejoj de Castro Daire
 Oficiala retejo de la Municipo Castro Daire



Kategorio:Urboj de Portugalio
Kategorio:Distrikto Viseu